runetrust/blame-folketinget-dk huggingface dataset:
Peter Skaarup (DF), 2012-04-10:
Her har vi altså et initiativ, som vel skal kombineres med andre ting, for som også andre ordførere har været inde på, handler det her jo ikke kun om, at man fra rederiernes side kan få de rigtige muligheder; det handler vel samlet set om en indsats fra dansk side, der gør, at vi undgår, at piraterne overhovedet kommer tæt på skibene.
Per Stig Møller (KF), 2013-10-24:
Til gengæld er jeg glad for, at man vil udvikle forskningssamarbejdet, og da vi har nogle særlige forpligtelser og forudsætninger i forhold til Arktis, er det mit håb, at man virkelig vil styrke universitetet i Nuuk, så det i fremtiden kan blive et centralt arktisk forskningscenter.
Jørn Jespersen (SF), 2002-03-14:
Så har jeg forsøgt at få at vide, om der er nedskæringer i Miljøstyrelsen på vej på vores EU-indsats, på den ikkeerhvervsmæssige brug af pesticider, på hele indsatsen i forhold til vandforsyning, spildevand, grundvandsbeskyttelse, på jordforureningsområdet, men jeg kan ikke få det at vide.
Lea Wermelin (S), 2020-01-14:
Jeg hører ordføreren sige, at det der med forbud ikke nødvendigvis er der, hvor I lander, men jeg vil i hvert fald gerne invitere til, at når vi har fået afdækket præcist, hvordan sådan et dansk forbud kunne se ud, så er Folketingets partier og deriblandt jo også Dansk Folkeparti meget velkommen til at være en del af det og til at bakke op om det, hvis man kan se sig selv i det.
Mogens Jensen (S), 2010-03-16:
Jeg glad for, at Dansk Folkepartis ordfører både har læst historien om Emil og også har ringet og spurgt ind til sagen, fordi så vil han jo også vide, at Emil, siden han var 2 måneder gammel, er vokset op ikke bare med sin onkel, men med sin onkels samlever, der begge to har taget hånd om Emil.
Frank Dahlgaard (KF), 1998-11-03:
Ligegyldigt hvordan man vender og drejer det nordiske samarbejde, falder det ved enhver sammenligning med andet mellemstatsligt samarbejde, vi deltager i, ud som lysende nyttigt, indlysende selvfølgeligt, rasende billigt og tordnende stilfærdigt, ja, næsten anonymt.
Ole Birk Olesen (LA), 2015-10-22:
For da Liberal Alliance foreslog noget lignende i valgkampen – det var faktisk noget fuldstændig lignende, bortset fra at vi ikke var helt så ambitiøse, vi troede kun på 1 pct. og ikke 2 pct. – mente hr. Morten Østergaard, som jo er hr. Martin Lidegaards leder, at det var helt gak, at det var fuppenge, at det var alt muligt.
Henrik Dam Kristensen (S), 2001-04-03:
Jeg er ikke så bange for, at det forslag, som vi har fremsat fra regeringens side, hvor det er sådan, at det er kommunerne, som skal ansætte de her læger, gør, at de ikke bliver uafhængige, for det vil jo typisk blive sådan, at det er en eller anden sygehuslæge, som vil få måske et par procent af sine årsindtægter.
Marianne Jelved (RV), 2000-01-11:
Og jeg er fuldstændig enig i, at der er sket en udvikling - fru Kirsten Jacobsen var inde på det samme - som gør, at selv Erhvervsudvalget i årenes løb har beskæftiget sig meget med den koncernudvikling i sit underudvalg, i debatter osv. På den baggrund nedsatte regeringen det udvalg, der er kaldt år 2000-udvalget, også under indtryk af den internationale udvikling, der sker på området.
Anders Fogh Rasmussen (V), 2006-01-18:
Videnskabsministeren, som det her drejer sig om, har over for Videnskabsudvalget, over for Folketinget og over for spørgeren skriftligt redegjort for, hvordan der er opstået en fejl i ministeriet i forbindelse med videnskabsministerens besvarelse af et spørgsmål fra Videnskabsudvalget.
Maja Panduro (S), 2011-05-30:
Kunne ordføreren så ikke netop forholde sig til substansen og til debatten og til det, synes jeg, meget rimelige spørgsmål, jeg stiller, nemlig om ordføreren vil garantere ofre for bandekriminelle, ofre for voldtægtsforbrydelser og andre sædelighedsforbrydelser, at det ikke er deres gerningsmænd, som nu skal have rabat på straffen?
Sophie Løhde (V), 2011-04-07:
I forhold til de kommuner, hvor der er en større andel, som ikke har uddannelse eller tilknytning til arbejdsmarkedet, er der jo netop taget højde for det, ved at vi indlægger et loft, som også giver den kommune budgetsikkerhed, men samtidig skal den kommune, som har borgere, som måske forbruger en større del af sundhedsvæsenet, have nøjagtig den samme fordel som andre kommuner ved at forebygge nogle af de her ting.
Line Barfod (EL), 2007-05-30:
Der havde nogle i Folketinget den opfattelse – det kom også til udtryk i den betænkning, der er afgivet – at Folketinget burde være gået ind og have stillet en række opfølgende spørgsmål, det kunne så være blevet til 20 eller 30 eller 50 spørgsmål, for at få afklaret, hvor der havde været kontakt mellem PET og Dan Lynge.
Pia Kristensen (DF), 2006-01-17:
Jeg vil så sige, nu hvor fru Lise von Seelen siger, at man selvfølgelig ikke placerer opførelsen af en svømmehal i et driftsbudget, at vi faktisk har set i nogle af de budgetter, som vi har kigget på herindefra, at der har været konteret forkert.
Johs. Poulsen (RV), 2007-05-03:
Jeg må indrømme, at jeg i den debat, der hidtil har været under det her beslutningsforslag om tilsyn, har haft sådan en deja-vu-agtig oplevelse, som førte mig tilbage til 1980'erne og 1990'erne, hvor man også diskuterede tilsyn, dengang med industrien, som sådan noget med, at de, der var tilsynsmyndigheder, var sådan nogle, der skulle komme som en overraskelse, uden at nogen opdagede det, og som ville pålægge de slemme virksomheder et eller andet, som de så skulle opfylde.
Lennart Damsbo-Andersen (S), 2017-05-09:
Jeg tror, at det er rigtig, rigtig vigtigt, at alle vi, der er interesserede i det her, sætter os rundt om bordet og siger, at nu vil vi gøre det her på en ordentlig måde, og det tror jeg at alle dem, der arbejder ude i virkeligheden, kan være bedre tjent med, end at man laver nogle hurtige løsninger, som alligevel ikke virker.
Kirsten Brosbøl (S), 2010-04-08:
En af de ting, der også ligger i bemærkningerne til forslaget, er jo, at der faktisk er en række af de her uddannelser, der ikke engang udbyder faget, så der kan være grund til, at vi dels kigger på, om de alle sammen skal ind og følge det – det synes jeg er et meget spændende forslag fra Venstre – dels at vi får sikret, at det i hvert fald som minimum bliver udbudt alle steder, og at man også opfordrer de studerende til at følge det.
Holger K. Nielsen (SF), 2004-04-13:
det er der jo ingen der påstår er tilfældet, men hvor der er tale om en russisk magtprøve, en russisk brutalitet i det område, som ligger langt ud over det, man oplever fra den anden side, hvordan kan hr. Jesper Langballe så tro på, at denne konflikt kan løses, medmindre man appellerer til de moderate kræfter blandt tjetjenerne?
Bodil Kornbek (KD), 2004-02-03:
Kristendemokraterne er enige med forslagsstillerne i, at den nuværende kvalitet af tolkebistanden i Danmark er utilfredsstillende og ikke mindst uforsvarlig set i forhold til de uheldige eksempler, vi kender til, hvor forkert tolkning har fået alvorlige personlige konsekvenser. Tolkebistanden bør have en mere formaliseret karakter.
Per Clausen (EL), 2010-04-09:
Når vi i Enhedslisten har valgt at tage initiativ til den her forespørgsel – hvor vi stiller transportministeren det meget simple spørgsmål, nemlig om ministeren vil redegøre for, hvordan han fremover vil sikre en god postservice i hele landet – er baggrunden jo, at der i de seneste måneder har været en debat om, hvilke forringelser vi kunne forvente os i postservicen fremover.
Poul Nødgaard (DF), 2001-03-01:
Situationen er den, at antallet af mennesker, der kommer ind hvert år, ligger på 12.000, 15.000, 18.000, 20.000, og derfor kan vi jo se i øjnene, at situationen med de tre lovforslag, Folketinget har til behandling stort set hvert eneste folketingsår, vil fortsætte - nu bruger jeg måske et stærkt udtryk - i al evighed, i alt fald så længe vi har en udlændingepolitik i Danmark, der gør, at det er så forholdsvis let at komme ind i landet og dermed på et givet tidspunkt få mulighed for at opnå det danske statsborgerskab.
Kristian Thulesen Dahl (DF), 2010-06-02:
Hvis det var her i huset og der kom et forslag til behandling – nu skal man jo ikke diskutere med Folketingets formand – vil jeg gå ud fra, at reglerne er, som jeg erindrer dem, nemlig at hvis man her får at vide, at et forslag er grundlovsstridigt, så må det ikke komme til behandling her i Folketingssalen.
Hans Kristian Skibby (DF), 2010-05-07:
Det er naturligvis trist med denne stigende affolkning af de unge, men jeg synes ikke, at der alene er tale om en udkantsmæssig problematik, men der er naturligvis tale om en problematik og en udfordring, som vi alle har behov for at have fokus på at følge og stimulere udviklingen positivt de steder, vi kan fra landspolitisk side.
Poul Nyrup Rasmussen (S), 2000-11-30:
Vi vandt måske ikke i Haag, men vi har ikke opgivet vores dagsorden, og der er ikke tvivl om, at den folkelige bevægelse er bag os i anstrengelserne for at forene EU's udvidelse med en bæredygtig udvikling og med en tryg og stabil beskæftigelsesmæssig fremgang.
Bjarne Laustsen (S), 2005-11-16:
Er ministeren ikke enig i, at der skal være to ting her: Vi skal have nogle virksomheder, både offentlige og private, der godt vil antage folk, sørge for, at de lærer noget dansk, sørge for, at de får omskoling og opkvalificering, så de kan deltage i produktionen?
Katrine Robsøe (RV), 2024-02-01:
Jeg er selvfølgelig også glad for, at det her lovforslag rent faktisk tager højde for, at vi har forskellige former for familier i Danmark, og at vi derfor også tager hånd om at sikre barslen, uanset om det drejer sig om to kvinder eller to mænd, der får børn sammen, eller man får dem alene.
Ellen Trane Nørby (V), 2008-12-04:
Man kan godt finde genstande, som man kan lave gode aftaler om, aftaler om udveksling, men det er et enormt stort arbejde, hvis man i den forbindelse skulle gå ind og se på, hvordan grænserne til hver en tid har set ud, for så ville det også gælde ting, der sådan set i dag er med til at fortælle en historie - en historisk fortælling om, hvordan grænserne så ud på det tidspunkt, og som ikke længere vil være relevant at fortælle, hvis genstandene ikke kan vises i den historiske sammenhæng.
Bertel Haarder (V), 2011-05-27:
Sundhedsaftalerne udgør jo den overordnede generelle ramme, som skal sikre samarbejde om indsatsen på tværs af kommuner og regioner, Sundhedsstyrelsen har i marts i år godkendt de nye sundhedsaftaler, og man kan af disse se, at regioner og kommuner som led i deres obligatoriske aftaler om patientrettet forebyggelsesarbejde faktisk udarbejder forløbsprogrammer for konkrete målgrupper, herunder for patienter med muskel-skelet-sygdomme, godt hjulpet på vej – selvfølgelig – af den halve milliard, vi har afsat til arbejdet.
Claus Hjort Frederiksen (V), 2002-05-03:
Grundlæggende ændringer i feriesystemet har senest været genstand for meget omfattende overvejelser i forbindelse med Ferieudvalgets betænkning nr. 1375 fra 1999, som danner baggrund for den nye ferielov, der blev vedtaget i maj 2000 af et meget bredt flertal i Folketinget, også med stemmer fra De Radikale.
Grete Schødts (S), 2000-03-22:
Vi skal se på resultatet af evalueringen af de gældende kvalitetsstandarder, og vi skal se på resultatet af projekterne om et kvalitetsløft inden for ældreområdet, hvad enten det drejer sig om større gennemsigtighed, rettigheder, forbedret pleje, opkvalificering, personale, ledelse osv. Der er allerede sat et kæmpearbejde i gang, som præcis tjener det samme formål som forslaget her.
Line Barfod (EL), 2011-04-06:
Det er derfor, jeg synes, det er så afgørende også at se på, hvordan det så egentlig fungerer med ytringsfriheden for offentligt ansatte, for det ville jo komme til at klinge hult, hvis vi alle sammen her bare stod og holdt pæne taler om ytringsfriheden, men ikke sagde noget om der, hvor den faktisk reelt er truet i vores demokrati.
Gitte Lillelund Bech (V), 2010-02-23:
Jeg ser anledningen i dag til, når vi nu skal behandle forslaget, som en god mulighed for at få tingene sat lidt i det rette perspektiv, hvilket nogle gange kan være lidt svært i forhold til alle de avisartikler og alle de mængder af oplysninger og information, der kommer fra alle sider i sagen om køb af nye kampfly.
Kirsten Normann Andersen (SF), 2022-02-24:
På SF's vegne vil jeg gerne give lovning på, at hvis der stadig væk er udfordringer efter den seneste bekendtgørelse i forhold til at lykkes med den forebyggelse, så skal vi selvfølgelig have kigget på, hvordan vi kan gøre det, men vi skal helst gøre det uden at lave regler, hvor vi risikerer at mistænkeliggøre alle patienter på en gang.
Charlotte Dyremose (KF), 2002-12-10:
Men i det tilfælde, at det skulle ende med at have noget med sundhed at gøre, så er det eneste, det gør, at være med til at afkorte ventelisterne, så de mennesker, der ikke har en sådan forsikring - det gælder f.eks. også os som folketingsmedlemmer - kan komme hurtigere til behandling i det offentlige system. Samtidig betyder det, at nogle mennesker går kortere tid på sygedagpenge, og det, at de selv varetager deres sygdomsbehandlinger, gør det væsentlig billigere for det offentlige, så der er flere midler til rådighed og kortere ventelister til glæde for os andre.
Magnus Heunicke (S), 2016-05-09:
Det tror jeg måske er der, hvor man virkelig kan komme ud og nå noget, altså når partierne af egen drift går i dialog med borgerne, uanset om det er borgere, der har et eller andet handicap, eller om det er borgere, der af andre grunde synes, at det er svært at være med i den demokratiske samtale.
Hans Kristian Skibby (DF), 2021-03-09:
Der stilles de her likviditetskrav i forhold til den dækkende del af obligationerne, og så er der selvfølgelig også de øgede informationskrav til udbyderne, for at investorerne hele tiden skal føle, at de får en god og fornuftig forklaring på, hvad situationen generelt er på vores obligationsmarked.
Pia Olsen Dyhr (SF), 2018-01-23:
Har regeringen tænkt sig at leve op til den beslutning, der er truffet i Folketinget, mens Venstre sad alene i regeringen, bl.a. med støtte fra De Konservative, og den beslutning er, at reduktionerne i klimabelastningen i 2020 skal være så tæt på 40 pct. som muligt.
Irene Simonsen (V), 2005-04-28:
For jeg går ud fra, at hr. Morten Østergaard er enig med Venstre i, at integrationen er vigtig, at den skal lykkes, og at der ikke skal handles, som der blev, da hr. Morten Østergaards parti, Det Radikale Venstre, sad i regering, hvor man lavede alle mulige specielle systemer, så man fik klientgjort de udlændinge, der kom til Danmark.
Bertel Haarder (V), 2002-10-02:
Så vil jeg føje til, at det faktisk er lykkedes at præsentere en ret så offensiv dansk profil, tilmed også i det ministerråd, hvor forbeholdet rammer værst, nemlig i Rådet for retlige og indre anliggender, som jo både har forbeholdsbelagte sager og andre sager.
Carsten Hansen (S), 2002-03-22:
Vi har så tit spurgt om visionen for eller drømmesynet på arbejdsmarkedsområdet, men ud over de fine ord er det faktisk en deregulering, en afregulering, vi tager fat på. Arbejdsmiljøforskere og andre har udtalt, at det, vi lavede med incitamentpakken, i virkeligheden var det største tigerspring de sidste 30 år.
Flemming Møller Mortensen (S), 2010-02-09:
I dag i Jyllands-Posten, den 9. februar, er Danmarks Idræts-Forbund og DGI citeret for at sige, at de i halvandet år har forsøgt at være i dialog med Kulturministeriet om at få Det Centrale Persondataregister til at fokusere på, hvordan man kunne overbringe netop de data, som ministeren her i sin tale udtrykker er et af problemfelterne.
Kristian Hegaard (RV), 2021-01-28:
Det, som spørgeren så samtidig kan være tryg ved, og som jeg også i min tale har givet klart udtryk for, er, at det er Radikale Venstres princip, at lov er lov og lov skal holdes, og det gælder sådan set uanset farven på en minister og uanset farven på en regering.
Jens Rohde (V), 2003-10-09:
et personligt ansvar for vores børns opdragelse, at det er vores opgave som forældre at gøre vores børn til myndige borgere, der kan fungere i fællesskaber og ikke kun på egne betingelser og vilkår? I Venstre vil vi gerne sikre gode tilbud til vores børn, til vores ældre og til de svageste - vi ikke alene vil, vi skal - men vi skal også turde sige til hinanden, at vi alle har et personligt ansvar for den måde, vi forvalter vores liv på i forhold til os selv og i forhold til fællesskabet.
Lars Barfoed (KF), 2008-01-17:
Altså, der er masser af eksempler på konflikter i forbindelse med overenskomstforhandlinger i det her land, som har fået lov at løbe også i lang tid - og som er endt med, at parterne, ofte gennem mægling osv. ved forligsmanden, er nået frem til enighed, uden at Folketinget overhovedet har grebet ind over for det.
Line Barfod (EL), 2003-02-06:
Også i forhold til den del af forslaget, der handler om, at børn skal høres i større omfang, at vi skal sikre, at børnene så også bliver hørt, kræver det, at der så også er de fornødne ressourcer, som det også fremgår af bemærkningerne, til efteruddannelse af de sagsbehandlere, socialrådgivere, der skal tale med børnene.
Line Barfod (EL), 2009-04-29:
gerne høre socialministerens opfattelse af, om det er en god start på det fællesskab, som statsministeren i sin åbningstale talte om at vi skulle have, altså om det er godt for den sammenhængskraft, som regeringen taler om ved højtidelige lejligheder, og med hensyn til det, der er behov for, hvis vi skal skabe stærke fællesskaber.
Rasmus Nordqvist (ALT), 2019-12-19:
Så har vi i Alternativet faktisk også foreslået, at man altid, efter der har været en indsats, får nedsat en uafhængig kommission, som ser på mandatet, og som ser på forudsætningerne for det i forhold til forventningerne, altså hvordan det er gået – og det gøres uafhængigt efterfølgende.
Lars Boje Mathiesen (UFG), 2023-11-24:
Problemet med sådan et forslag, hvor man gerne vil sætte en minimumsgrænse for det offentlige forbrug, altså for, hvad politikerne kan bruge af penge, er, at det vil betyde, at politikerne kan fortsætte med at fråse og skalte og valte med borgernes penge, som de har gjort i rigtig, rigtig mange år.
Torsten Gejl (ALT), 2017-12-12:
For når det er sådan, at arbejdsmarkedets parter kommer med så tydelig en aftale, og lønmodtagerne går så meget ind for den, så er det jo ikke sådan, at jeg så bare har en blank skærm, og at jeg så bare nikker uanset hvad, altså, det er for mig og for Alternativet en ledetråd.
Morten Bødskov (S), 2019-04-04:
Ordningen blev jo iværksat og oprettet under den tidligere S-R-regering med henblik på at sikre bedre muligheder for, at iværksættere hurtigt og nemt kunne etablere et selskab til at udvikle den drøm, som mange iværksættere igennem flere år har arbejdet med.
Kristian Bøgsted (DD), 2023-11-09:
Så jeg forstår ikke helt, hvorfor det er, at ministeren ikke rent faktisk udnytter den mulighed, der ligger her, og siger, at man støtter det her forslag, så vi får sat et gennemsyn af dyrevelfærdsloven i gang og dermed allerede får startet dyrevelfærdsforhandlingerne, og sådan at vi sætter os sammen og kigger på, hvordan vi så skal have udformet det her, og hvad det er, der er behov for, og hvorfor det er, at man måske ikke bruger de muligheder, som der er nogle der nævner at der allerede er i dag – og at der kun er bøder, og at der ikke er strengere straffe.
Line Barfod (EL), 2009-05-29:
Og jeg tror, at det er der, vi i høj grad skulle se at sætte ind, frem for at begynde med de her minimumsstraffe, som ikke kommer til at betyde noget for mængden af våben, og som vi er meget nervøse for hvordan kommer til at påvirke forholdene til domstolene fremover.
Keld Albrechtsen (EL), 1999-04-23:
Hr. Arne Melchior var inde på, at Enhedslisten og CD havde haft nogle af de samme spørgsmål og stillet nogle af de samme ændringsforslag til dette her, og det anerkender jeg, men jeg synes, hr. Arne Melchior står tilbage med et problem, for vi mindes jo alle sammen, hvordan CD under valgkampen sidste år pointerede meget klart og, synes jeg, på en flot og rigtig måde, at flygtninges rettigheder må vi ikke fratage dem, men hr. Arne Melchior må jo erkende, at med det lovforslag, som hr. Arne Melchior nu tilsyneladende ønsker at stemme for, sker der altså en forringelse af asylretten og en alvorlig gennemhulning af det princip, at mennesker ifølge konventionerne har ret til asyl. Jeg synes, det burde give stof til selvransagelse hos CD.
Jørn Neergaard Larsen (V), 2016-11-23:
I 2008 blev det muligt at fordoble bøden, hvis der ved overtrædelsen er tale om alvorlig personskade eller dødsfald, og i 2011 blev der indført en differentiering af bøderne, så der tages højde for virksomhedens størrelse, så bøderne økonomisk set forholdsmæssigt rammer store og små virksomheder lige hårdt.
Lars Løkke Rasmussen (V), 1999-04-20:
Jeg tror ikke, det er ukendt for nogen, at Venstres attitude, i forhold til den intense interne debat, der har været ført i Socialdemokratiet om dette spørgsmål, igennem en periode har været den, at det her jo dybest set er en dagsorden, regeringen har sat, eller en diagnose, regeringen har stillet ud fra sådan en socialdemokratisk tro på, at hvis bare man planlægger og beslutter, så kan man få alting til at ske, og vi føler os derfor ikke særlig forpligtet til at medicinere på en diagnose, som vi grundlæggende set ikke har været med til at stille.
Sophie Løhde (V), 2008-05-30:
Hvis vi eksempelvis ser på førtidspensionsområdet for unge mennesker, synes jeg da, at det er interessant, at der sådan set er en større gruppe mennesker, som kommer sig af deres psykiatriske lidelse, hvis man kigger på tallene fra Dansk Psykiatrisk Selskab, end hvis man ser på det store antal mennesker, som vi tilkender førtidspension.
Lene Espersen (KF), 2004-12-01:
Vandene skilles mellem Dansk Folkeparti og regeringen i denne sag, fordi Dansk Folkeparti på en eller anden måde ikke kan forstå, at vi har en lovgivning, der skal overholdes, og jeg kan slet ikke forstå, at Dansk Folkeparti åbenbart helt grundlæggende ikke har tillid til politiet og anklagemyndigheden.
Ole Vagn Christensen (S), 2002-05-16:
Det lovforslag, som vi her har til anden behandling, er jo et lovforslag, hvor ministeren selv i sin indstilling har erklæret, at han tager penge fra de dårligst stillede pensionister i det her land, nemlig de lønmodtagere, som er ramt af sygdom, som er ramt af ulykker, og som i forvejen ikke får nogen høj pension.
Preben Bang Henriksen (V), 2015-02-25:
Men nu kan jeg forstå, at ministeren mener, at Trafikstyrelsen er et meget, meget effektivt organ, og i den anledning vil jeg da godt høre ministeren om noget, og jeg har forståelse for, hvis ministeren ikke kender svaret, lad mig skynde mig at sige det: Er ministeren bekendt med, i hvor mange tilfælde disse selskaber ikke opfylder de afgørelser, der kommer fra Trafikstyrelsen, og hvor Trafikstyrelsen så anmelder disse selskaber til politiet?
Martin Lidegaard (RV), 2004-01-22:
Det er ikke nogen hemmelighed, at Det Radikale Venstre ikke mindst i forhold til trafikstøjen har været ude med et forslag om at ændre i reglerne, sådan at vi gør det mere bindende for myndighederne, når de etablerer nye veje, at holde sig under de 55 dB, som er det vejledende niveau i forhold til menneskelig sundhed.
Per Clausen (EL), 2011-05-12:
Enhedslisten har fremsat forslag om det, og i nogle enkelte områder – alt for få – er det efterfølgende blevet en del af aftalerne, at man skal skabe forbedringer, f.eks. også i Syd- og Sønderjylland, selv om det er klart, at det, man har aftalt mellem forligspartierne, når det kommer til jernbanedrift, jo altid er noget mere beskedent end de forslag, Enhedslisten kommer med.
Troels Ravn (S), 2020-06-03:
Så har vi to jo sammen med vores kolleger en forpligtelse til at tage udgangspunkt i den virkelige verden og så sørge for at tage nogle rigtige skridt i den rigtige retning, og det er eksempelvis ikke at have et estimat på 600 mio. kr. i matadorpenge, men prøve at se ud i, hvordan vi kan forpligte hinanden på i fremtiden at sikre en ekstraordinær bevilling til det her arbejde.
Birthe Skaarup (DF), 2002-10-31:
Med den aftale, der er indgået mellem Amtsrådsforeningen, H:S og de centrale sundhedsmyndigheder for år 2002, skulle der så indføres de her fælles standarder og kvalitetsvurderinger, og yderligere skulle der også ske en revideret uddannelse af hygiejnesygeplejerskerne, hvilket også har været yderst nødvendigt.